**Львоўская багаслоўская семінарыя** (укр.: Львівська богословська семінарія) — вышэйшая навучальная ўстанова тэалагічнага профілю Украінскай Царквы Хрысціян Веры Евангельскай, якая знаходзіцца ў Львове.

Гісторыя
--------

У канцы 1980-х гг. першая Львоўская царква Хрысціях веры евангельскай «Віфанія» вырашыла пачаць будаўніцтва комплексу, які спалучаў бы Дом малітвы і памяшканне для багаслоўскай навучальнай установы. У кастрычніку 1990 г. Львоўскі гарадскі савет прыняў рашэнне аб вырабе праектнай дакументацыі для будаўніцтва комплексу. У тым жа месяцы дзяржава прадаставіла царкве для будаўніцтва зямельны ўчастак у Сыхіўскім раёне на вуліцы Скрыпніка.

Некаторы час царква магла ўласнымі сіламі весці будаўніцтва, аднак заняпад эканомікі ў пачатку 1990-х гг. стварыў сітуацыю, пры якой царкве прыйшлося шукаць дапамогі ў дыяспары. Пры гэтых умовах найбольшую дапамогу ў завяршэнні будаўніцтва семінарскай часткі комплексу аказалі евангельскія цэрквы Канады. Дзякуючы гэтай дапамозе ў 1998 г. атрымалася завяршыць будаўніцтва, а семінарыя была забяспечана ўсім неабходным для правядзення навучальнага працэсу.

У гэты ж перыяд адбылася афіцыйная рэгістрацыя семінарыі як навучальнай установы ў структуры Львоўскага абласнога аб’яднання цэркваў Хрысціян веры евангельскай. Важнай падзеяй стала першае арганізацыйнае пасяджэнне семінарыі, якое адбылося 4 снежня 1998 г. На пасяджэнні быў абраны савет апекуноў семінарыі (старшыня — Р. І. Ляхоўскі) і першы рэктар (А. І. Кліноўскі).

У студзені 1999 г. навучальная ўстанова прыняла першых студэнтаў. З гэтага часу семінарыя бесперапынна праводзіць навучальны працэс, з 2000 г. паспяхова функцыянуе завочны факультэт семінарыі. У кастрычніку 2002 г. семінарыя стала членам Еўраазіяцкай акрэдытацыйнай асацыяцыі. У 2004 г. адбылося далучэнне да Львоўскай багаслоўскай семінарыі завочнага Біблейскага інстытута. Семінарыя працуе над адкрыццём завочных філіялаў у розных рэгіёнах Украіны, Расіі і ЗША. У 2007 г. пачалося навучанне на студыях магістратуры — сёння некалькі дзясяткаў студэнтаў вучацца па спецыяльнасці «Ммагістр багаслоўя». Праводзіцца праца па распрацоўцы праграмы дыстанцыйнага навучання.

Спецыяльнасці
-------------

* Стацыянарны факультэт

1. спецыяльнасць «Бакалаўр багаслоўя» (3 гады)

* Вочна-завочны факультэт

1. спецыяльнасць «Бакалаўр пастарскага служэння» (4 гады)
2. спецыяльнасць «Бакалаўр хрысціянскага служэння» (4 гады)
3. спецыяльнасць «Магістр багаслоўя» (2,5 года)

* Пастарска-місіянерская школа (1 год)

Спасылкі
--------

* Афіцыйная старонка семінарыі

| ⛭Вышэйшыя навучальныя ўстановы Львова |
| --- |
| Універсітэты | 
* Львоўскі нацыянальны ўніверсітэт імя Івана Франко
* Нацыянальны ўніверсітэт «Львоўская палітэхніка»
* Львоўскі нацыянальны медыцынскі ўніверсітэт імя Данілы Галіцкага
* Львоўскі нацыянальны ўніверсітэт прыродакарыстання
* Львоўскі нацыянальны ўніверсітэт ветэрынарнай медыцыны і біятэхналогій імя С. З. Гжыцкага
* Нацыянальны лесатэхнічны ўніверсітэт Украіны
* Львоўскі гандлёва-эканамічны ўніверсітэт
* Львоўскі дзяржаўны ўніверсітэт бяспекі жыццядзейнасці
* Львоўскі дзяржаўны ўніверсітэт унутраных спраў
* Львоўскі дзяржаўны ўніверсітэт фізічнай культуры імя Івана Бабэрскага
* Львоўскі ўніверсітэт бізнесу і права
* Украінскі каталіцкі ўніверсітэт

 | Герб Львова |
| Акадэміі | 
* Нацыянальная акадэмія сухапутных войск імя гетмана Пятра Сагайдачнага
* Львоўская медыцынская акадэмія імя Андрэя Крупінскага
* Львоўская нацыянальная акадэмія мастацтваў
* Львоўская нацыянальная музычная акадэмія імя Мікалая Лысенкі
* Львоўская праваслаўная багаслоўская акадэмія
* Украінская акадэмія друкарства

 |
| Іншыя | 
* Львоўскі інстытут менеджменту
* Львоўская багаслоўская семінарыя
* Львоўская духоўная семінарыя Святога Духа
* Львоўскі дзяржаўнае вучылішча фізічнай культуры

 |